cyanic-selkie/wikianc huggingface dataset:
אסתר הורנשטיין סמטניק
סגנון
המלחינים האהובים עליה היו אלכסנדר סקריאבין, סרגיי רחמנינוב, יוהנס ברהמס, רוברט שומאן ופרנץ ליסט. בנוסף בחרה גם לנגן מלחינים אימפרסיוניסטים כגון קלוד דביסי ומוריס ראוול, ואף את הקונצרט לפסנתר ותזמורת מאת אראם חאצ'טוריאן. סגנון נגינתה הושפע מהחינוך המוזיקלי הרוסי שקיבלה ומאהבה עזה למוזיקה רומנטית. לדברי סשה ארגוב, שספד לה לאחר פטירתה, "היא הייתה מן הבולטות והפעילות ביותר בין הפסנתרניות בישראל. אוריגינלית מאד. הביצוע שלה היה שונה מאחרים בגלל הטמפרמנט שלה".
ג'וני גאלקי
קריירה
ב-1990 שיחק במיני-סדרה של NBC "אמונה עיוורת" בתפקיד ג'ון מרשל, אשר מבוסס על ספר באותו שם.
חיים אישיים
בנעוריו יצא עם השחקנית שרה גילברט אשר שיחקה יחד איתו בתוכנית רוזאן, אך בהמשך היא הבינה שהיא לסבית והשניים נשארו ידידים ואף שיחקו זוג במפץ הגדול.
עמקה
היסטוריה
בעבר, מרבית חברי המושב לקחו חלק בענף החקלאות. עם השנים, ובדומה למושבים אחרים, גם חברי עמקה עזבו מעט את עבודת האדמה ויצאו לעבוד מחוץ למושב. רבים מתושבי המושב משתמשים באופיו התיירותי של המקום ובפופולריות שלו בקרב ישראלים ותיירים מחו"ל. במושב ניתן למצוא חדרי אירוח וצימרים, מרכז מורשת יהדות תימן ולהקת מחול ייצוגית. בנוסף ישנם מטעים שונים כמו אבוקדו ובתי עסק רבים.
מגדה ליגטי
ביוגרפיה
מגדה ליגטי נולדה במשפחה יהודית כבתם של העיתונאי ועורך עיתון ינה ליגטי (1875–1969) ושל אנטוניה זינגר (1877–1959). היא סיימה את לימודיה ואת בחינות הבגרות בבית הספר התיכון לבנות בעיר סגד בשנת 1928 (A Szegedi Magyar Királyi Állami Árpádházi Szent Erzsébet Leánygimnázium). מגדה ליגטי השלימה את השכלתה הגבוהה בפקולטה לרפואה של אוניברסיטת פרנץ יוזף בסגד, שם הוסמכה כדוקטור לרפואה ב-1934. במהלך שנות לימודיה באוניברסיטה הכירה את המשורר הגדול מיקלוש רדנוטי, והתפתחה חברות טובה. בין השנים 1935–1943 עבדה במחלקה הנוירולוגית של בית החולים היהודי ברחוב סאבולץ', של הקהילה היהודית של פשט. (שמה כיום המרכז הרפואי הלאומי). היא שרדה את השואה ככל הנראה בבודפשט. לאחר מלחמת העולם השנייה עבדה כרופאה בקליניקה ולאחר מכן רופאה ראשית. היא עסקה בפסיכואנליזה ובחינוך מגדרי של ילדים. אז יצא לאור ספרה השני "לילדים על מבוגרים" (בודפשט, 1946), שאחת המתנגדות הקולניות ביותר לספר שעסק בחינוך מיני, הייתה הנזירה (חסידת אומות העולם) מרגיט שלכטה, שדרשה לאסור את הספר. גם הפרקליטות יזמה את איסור הספר, והשופט החוקר אישר זאת. נפתחו הליכים נגד מגדה ליגטי באשמת פגיעה בחוש המוסרי, במיוחד לגבי היצר המיני. הספר נגרס ולא פורסם יותר בהונגרית.
אליהו ירקוני
ביוגרפיה
על שמו נקרא הרחוב "המורה אליהו" בפתח תקווה.
הבור (אתר הנצחה)
הבור (בבלארוסית: Яма) הוא אתר הנצחה ליהודי מינסק שנספו בשואה. הוא ניצב בתחומי העיר מינסק, בירת בלארוס, באתר שבו נורו למוות על ידי הגרמנים ב-2 במרץ 1942 (י"ג באדר ה'תש"ב, יום לפני פורים) כ-5,000 יהודים מתוך אלו שהיו כלואים בגטו בעיר.
טוביה גרינבאום
ביוגרפיה
בהמשך הוא שיחק את השופט בנטלי בהצגה "נערת הפקר", את הורודניצי ברביזור וכן שיחק בכולם היו בניי ובוולפונה ולאחר מכן הוא ביים את ביבר הזכוכית. בשנת 1952 הוא ביים את אופרה בגרוש עבור תיאטרון אהל. באמצע שנות ה-50 הוא ירד לגרמניה ונשכח מהתודעה של הציבור הישראלי.
עיריית ראשון לציון
מועצת העיר
מועצת העיר ראשון לציון מונה 29 חברים, והיא עוסקת בחקיקתם של "חוקי העזר העירוניים" בשטחים המונציפלים של העיר.
קרן ראשון לציון
קרן ראשון לציון היא עמותה עצמאית וגוף א-פוליטי המגייסת תרומות בישראל ומחוצה לה לפיתוח העיר ראשון לציון. הקרן נוסדה בשנת 1991 על ידי ראש העיר דאז, מאיר ניצן ופועלת לפיתוח ושיפור חיי הקהילה בעיר.
חוק האזרחות (קוריאה הצפונית)
חוק האזרחות של הרפובליקה הדמוקרטית העממית של קוריאה (המוכרת בשם קוריאה הצפונית) מסדיר את הליכי קבלת האזרחות בקוריאה הצפונית, כמו גם כיצד ניתן לשלול אזרחות שכזו, ובאילו מקרים.
לבנים ללא תבן
הכנת לבנים עם תבן
מוצרי חימר רבים דורשים תוספת של חומרים אחרים כדי להוסיף חוזק ועמידות. במקרה של לבנים במצרים במקרא - חימר נהר מורכב בדרך כלל מחלקיקים עדינים מאוד ולכן היה מתייבש לאט - הוספת קש "תפתח" את החימר, מה שמאפשר לו להתייבש ביתר קלות בשמש. בנוסף לסיוע בייבוש, האופי הליניארי של הקש מוסיף יציבות ללבנת החימר, באותה צורה שבה ברזל או רשת תיל מחזקים בטון מודרני. לבנים שנעשו ללא תבן היו נשברים ומתפוררים בקלות. לבני טיט המשמשות ברחבי העולם, מיובשות בדרך כלל רק בשמש, אך לחימר מוסיפים עשבים, קש וחומרים אחרים מאותן סיבות בסיסיות.
ניתן לראות את תהליך ייצור הלבנים העתיק בציורי קברים ודגמים מצריים.
זכויות להט"ב בטונגה
היסטוריה
טונגה, בדומה לשאר המדינות באזור פולינזיה (גואם, איי קוק, ניואה, טובאלו) הייתה בעלת קבלה חברתית רחבה כלפי מערכות יחסים חד-מיניות וזהויות טרנסג'נדריות לפני השפעתה של הנצרות. הגעתם של האירופאים הבריטים בסוף המאה ה-18 שינתה במהירות את עמדת האוכלוסייה כלפי הנושאים והחוקים הראשונים להפללת הומוסקסואלית וקרוס-דרסינג בטונגה נחקקו, בעוד המיסיונרים הנוצרים המירו את האוכלוסייה המקומית לדת הנצרות מהדת הטונגנית העתיקה.
תנאי מחיה
נושא הדגל של טונגה עבור אולימפיאדת לונדון (2012) היה השחיין האולימפי אמיני פונואה שידוע כהומוסקסואל גלוי ופעיל למען זכויות להט"ב. באותה תקופה פונואה שוחח עם שרים מטעם ממשלת טונגה על הצורך בביטול חוקי איסור "מעשה הסדום" מהתקופה הקולוניאלית של טונגה שמפלילים פעילות הומוסקסואלית. ב-2018 הביעה פרדריקה טויטה פיליפה, בתה של הנסיכה הטונגנית סלוטה מפילאו פילולבו טויטה  את גינויה לגילויי הומופוביה בטונגה.
אסטאן קודס רזאווי
היסטוריה
ב־13 בינואר 2021 הטיל משרד האוצר האמריקני סנקציות על הארגון. שר האוצר האמריקני, סטיבן מנוצ'ין, אמר כי "מוסדות אלה מאפשרים למעמד השליט האיראני לקיים מערכת בעלות מושחתת על חלקים גדולים מהכלכלה האיראנית. ארצות הברית ממשיכה לכוון אל אלה הטוענים שהם עוזרים לעם האיראני אך מגדילים את עושרם שלהם."
שיקוף (פסיכולוגיה)
שיקוף היא טכניקת התערבות טיפולית שבאמצעותה מנסח המטפל את דבריו של המטופל ומציג בפניו את המשמעות הרגשית שהמטופל מביע. בטכניקת השיקוף מתקיים תהליך שבו המטפל מחזיר למטופל את דמותו. המטפל חוזר על תכניו שהעלה המטופל בנוסח אחר. כך המטפל מסייע למטופל לחדד את הרגשותיו ובנוסף מעביר למטופל את קבלתו והבנתו.
ג'נט סקודר
חזרה לאירופה
בשנת 1898 חזרה סקודר לפריז לצורך הכשרה נוספת, וחזרה לשיעורי הציור באקדמיה קולורוסי. בליווי מטילדה בראונל, הן בילו כמה שנים בבית בשכונת מונפרנאס בפריז. סקודר ובראונל בילו גם את חורף 1899–1900 באיטליה, שם מצאה סקודר השראה בפסלי מזרקות הנוי של פירנצה ובפיסול הרנסאנס האיטלקי, במיוחד בפסליו של דונטלו.
המכון ללימודי ים ע"ש ליאון רקנאטי
היסטוריה ופעילות
המכון משתף פעולה במחקריו עם מוסדות מחקר בישראל ומחוצה לה ואף פועל לקידום הנושאים הקשורים באדם והים במכללות, בבתי ספר ובפעילויות ציבוריות נוספות. למכון ללימודי ים ע"ש ליאון רקנאטי מעבדות המצוידות בציוד חדיש, הממוקמות בצמוד למכון. המעבדות ע"ש איליין רקנאטי, הכוללות: מעבדת שימור לעץ וחומרים אורגניים רוויי מים;
ארכאולוגיה תת-ימית
המכון ללימודי ים אף ניהל במשך עשר שנים חפירה תת-ימית בנמל הקדום בלימנטפה בטורקיה, בשיתוף עם אוניברסיטת אנקרה. מספר רב של ספינות עתיקות נחפרו ונחקרו. ב-1985 החלו החפירות של הספינה העתיקה ממעגן מיכאל, המתוארכת ל-400 לפנה"ס, בראשותו של אלישע לינדר. הספינה נחפרה, תועדה ופורקה מתחת למים. חלקי העץ הועברו למעבדת השימור באוניברסיטה ולאחר שימור ממושך שוחזרה הספינה והיא מוצגת במוזיאון הכט באוניברסיטת חיפה. ב-2014 התחיל פרויקט בניית רפליקה של הספינה שבנייתה הסתיימה בדצמבר 2016.
הרי קונקורד
הרי קונקורד (באנגלית: Concord Mountains; מילולית: הרי ההסכמה או הרי ההדדיות) היא קבוצת רכסי ההרים בחוף פנל, בין כף ויליאמס וכף אדייר בצפון מערב ארץ ויקטוריה שבאנטארקטיקה.
רוצח מלכותי
עלילה
בשובו לטירת צבי, פיץ נעשה מייד מעורב בתככים של משפחת המלוכה. אהובתו מולי נשארה בחיים, אך היא נעשתה ענייה לאחר מותו של אביה בשל החובות הרבים שהוא השאיר לה, והיא נאלצת לעבוד כמשרתה של הגבירה סבלנות. פיץ מודה באהבתו אליה והיא מודה באהבתה אליו. אך כשפיץ ניגש למלך ערמומי החולה כדי לבקש ממנו רשות להנשא למולי המלך מסרב ומבהיר לפיץ שהוא יתחתן עם הבת של דוכס ברנס. פיץ ומולי ממשיכים לנהל מערכת יחסים בסתר, לא רק בגלל פקודתו של המלך ערמומי, אלא גם כדי להגן על מולי מאויביו של פיץ.
בית הקברות המוסלמי בשער הרחמים
היסטוריה
יש אמונה בקרב היהודים, שהמוסלמים מבקשים בכך למנוע את ביאת המשיח, בחושבם שאליהו הנביא הכהן לא יוכל לעבור בבית הקברות, שמא ייטמא, ובכך תעוכב גאולתם של היהודים. אולם בהלכה היהודית קיימות דעות כי בית קברות של גויים אינו מטמא, אלא רק מגע ישיר במת או בנשיאתו.
סולוטבינו
היסטוריה
בסולוטבינו פעלו מכרות מלח, ככל הנראה עוד מתקופת כיבוש האזור על ידי האימפריה הרומית תחת שלטון הקיסר טראיאנוס. באזור מכרות אלה נמצאו מטבעות רומאיים. מכרות המלח היוו משאב יקר ערך בתקופת השלטון ההונגרי באזור. גרמנים מסקסוניה הוזמנו לאזור כדי לסייע בפיתוחו, ונראה ששם העיר סולוטבינו לקוח מהשם הגרמני למלח – salz. במכרות המלח עבדו צמיתים ואסירים. באזור פותחו שיטות שונות לכריית מלח ולזיקוקו. בתחילת המאה ה-15 שיפר הדוכס הגדול של ליטא ולדיסלב יגיילו את תנאי המחיה והשכר של עובדי המכרות בעיר.
בתקופת השלטון הסובייטי הגיעה תפוקת המכרות לשיא של 451,000 טון בשנה. ב-1982 נפתחה בסולוטבינו מעבדה למחקר גרעיני.
אגודת תולה
מפלגת הפועלים הגרמנית
קארל הרר ואנטון דרקסלר, שפיתח קשרים בין האגודה לארגוני פועלים ימניים קיצוניים במינכן, הקימו ב-1919 את ה-DAP, מפלגת הפועלים הגרמנית (Deutsche Arbeiterpartei) כזרוע הפוליטית של תולה. מאוחר יותר באותה שנה הצטרף למפלגה אדולף היטלר. ב-1 באפריל 1920 ה-DAP אורגנה מחדש ושמה שונה למפלגת הפועלים הנאציונל-סוציאליסטית, ובקיצור NSDAP (National Sozialistische Deutsche Arbeiterpartei), הידועה בתור המפלגה הנאצית.
כליל
אופי היישוב
היישוב מאופיין במטעי זיתים גדולים וחורש טבעי בשטח שבין הבתים. עד שנת 2003 רוב הדרכים ביישוב לא היו סלולות. אין גדר סביב היישוב ואין בו שירותים קהילתיים או מרכז כלשהו. צורת הפריסה של היישוב היא חריגה ליישוב יהודי, שכן הרוב המוחלט מיישובי היהודים בארץ בנויים בצורה מקובצת ובדרך כלל עם גדר.
תכנון היישוב
אף על פי שהיישוב עלה לקרקע בשנת 1979, לא הוסדרה לו תוכנית מתאר במשך שנים רבות. היישוב הוכלל בתוכנית מתאר מחוזית בשנת 1989 ואף הוכנה לו תוכנית מתאר מקומית שאושרה בשנת 1991 על ידי ועדה מחוזית לתכנון ובנייה אך לא פורסמה למתן תוקף. תוכנית נוספת, שקבעה לכליל שטח יותר מצומצם, הוכנה בשנת 1996 ואושרה להפקדה בתנאים במאי 2002. על סמך תוכנית זאת הונפקו היתרי בנייה לחלק מהבתים ביישוב, אולם עדיין כנגד רבים מתושבי כליל ננקטו הליכים פליליים בגין בנייה בלתי חוקית עקב היעדר תוכנית מתאר מוסדרת ליישוב.
ניקוי בסילון קרח יבש
עקרון התהליך
בעת ההתזה, גלולת הקרח עוברת סובלימציה (המראה) מיידית, ומעבירה אל פני השטח אנרגיה קינטית מינימלית ולכן גם מייצרת שחיקה מינימלית. תהליך הסובלימציה סופג נפח גדול של חום מפני השטח, ומייצר מתח גזירה בגלל הלם תרמי. ההנחה היא שמצב זה משפר את הניקיון מכיוון שהשכבה העליונה של לכלוך או מזהם צפויה להעביר יותר חום מהמצע הבסיסי ולהתקלף ביתר קלות. היעילות של תהליך זה תלויה במוליכות התרמית של המצע והמזהם. השינוי המהיר במצב מקרח לגז גורם לגלי הלם מיקרוסקופיים, שמסייעים להסרת המזהם.
ציוד ההתזה
בתהליך הניקוי של קרח יבש עם שני צינורות אוויר דחוס מועבר בצינור אחד וכדורי קרח נשאבים מצינור שני על ידי עקרון ונטורי. בהשוואה למערכת צינור יחיד, מערכת שני הצינורות מספקת חלקיקי קרח בעוצמה נמוכה יותר ומאפשרת ניקוי משטחים עדינים יותר כגון מוליכים למחצה.
גרדנר
{{פירושונים| אישים: אחר:
ניקוי בסילון קרח יבש
היסטוריה
פטנט על ניקוי בקרח יבש הוגש על ידי לוקהיד מרטין בשנת 1974.
הפטנטים הראשונים הנוגעים לפיתוח ועיצוב של טכנולוגיית ניקוי בקרח יבש מודרני בימינו הוענקו לדייוויד מור מקולד ג'ט, LLC בשנת 1986, 1988.
גלגו סנגלי
מאפיינים
תקופת הרבייה נפתחת בתחילת נובמבר (תקופת הגשמים) כאשר הנקבה ממליטה 1–2 גורים הנמצאים בחלל בגזע עץ והם מועברים בפה שלה עד שהם מתבגרים ועוזבים. לגורים טורפים רבים, הכוללים עופות דורסים, נחשים ונמרים וגם להקות שימפנזות. השימפנזות מנסים להרוג אותם באמצעות מקלות חדים באזורים בהם הם ישנים. אפשרות יותר נפוצה שלהם היא זריקת אבנים גדולות על הגלגויים וריסוק עצמותיהם.
רקס ולהיים
רקס ג'וזף ולהיים (באנגלית: Rex Joseph Walheim; נולד ב-10 באוקטובר 1962) הוא אסטרונאוט בנאס"א, קולונל לשעבר בחיל האוויר של ארצות הברית. הוא שהה בחלל 566 שעות בשלוש משימות חלל: STS-110, STS-122 ו-STS-135.
ולהיים נבחר ליחידת אסטרונאוטים והוסמך כאסטרונאוט בשנת 1996. בשנת 2000 הוא היה מומחה משימה במעבורת החלל אטלנטיס, משימה STS-110 (מייקל בלומפילד היה מפקד צוות). במשימה זו הותקן חלק ה-S0 Truss, שנותן תמיכה למבנה התחנה. ולהיים השתתף ב-2 משימות חוץ רכביות באורך כולל של כ-13 שעות. בשנת 2008 הוא טס במעבורת החלל אטלנטיס במשימה STS-122 (סטיבן פריק היה מפקד צוות). המשימה היה להביא מודול חדש "קולומבוס" שנבנה בסוכנות החלל האירופית. במהלך טיסה זו ולהיים ביצע 3 פעילויות חוץ-רכביות באורך כולל של כ-22 שעות. בשנת 2011 הוא טס לחלל בפעם השלישית במשימה STS-135 (כריסטופר פרגוסון היה מפקד צוות). במשימה זו לתחנת החל הבין-לאומית הואב ציוד ומצרכים.
דעם
אידאולוגיה ומצע המפלגה
בתחילת דרכה היא רצה כמפלגת פועלים אך היום היא שינתה את הגדרתה והיא הצטרפה למה שקרוי בעולם, הסדר הירוק החדש או גרין ניו דיל. דעם מציגה תפיסת עולם סוציאליסטית, קוראת לסיום כיבוש השטחים, הקמת מדינה אחת לשני עמים, פלסטיני ויהודי, על בסיס כלכלה ירוקה ושיתופית. דעם טוענת כי יש לחזק את מעמד הפועלים הישראלי והפלסטיני כאחד, דבר שישקף את המשותף בין העמים, ויאפשר קיום חברה סולידרית וצודקת.
התמודדות בבחירות לכנסת
מעת הקמתה התמודדה המפלגה 10 פעמים בבחירות לכנסת, אך לא הצליחה להיבחר. בפעם הראשונה שהמפלגה התמודדה לכנסת היא הייתה המפלגה הקטנה בישראל, שיא כוחה היה בשנת 2006, בבחירות לכנסת ה-17. לקראת הבחירות לכנסת העשרים הודיעה המפלגה שלא תתמודד בבחירות האלו לקראת הבחירות לכנסת ה-21 הודיעה שתתמודד שוב, הפעם בכינוי "כלכלה ירוקה - מדינה אחת" ובראשות יואב גל טמיר, ומהבחירות שאחריהן היא מתמודדת בכינוי "דעם - כלכלה ירוקה מדינה אחת".
הבחירות לכנסת ה-24 (2021) יואב גל טמיר, חנאן זועבי, מיכל שוורץ בן אפרת, סאמיה נאסר (רשימת מועמדים מלאה ראו כאן)
מזכיר הממשלה
ישיבות הממשלה
ווי הישיבות מבצעת המזכירות את המשימות הבאות:
דוברות הממשלה
מזכיר הממשלה משמש כדובר הממשלה ובהתאם לכך הוא אחראי לתדרך את נציגי התקשורת בתום ישיבת הממשלה השבועית.
הדרבי של קייב
ארסנל נגד דינמו
היריבות בין ארסנל לדינמו התקיימה בשנים 2002–2013 ואומנם גררה מפגשים אלימים בין אוהדי שתי הקבוצות, אך דינמו ניצחה את כל המפגשים בין הקבוצות וארסנל מעולם לא הצליחה לנצח את יריבתה העירונית.
מזכיר הממשלה
תפקידים מיוחדים נוספים
מזכירות הממשלה ממלאת תפקידים נוספים וביניהם ניתן לציין את הנושאים הבאים:
הדרבי של קייב
אובולון נגד דינמו
היריבות בין קבוצת אובולון קייב לדינמו התקיימה בשנים 2001–2011 והייתה אחת המתוחות במשחקי הדרבי באוקראינה, בשנים שבהן אובולון התמודדה בליגת העל.
חומות פריז
חומת שארל החמישי
בשנת 1356 החלה כריית חפיר ביוזמת ראש סוחרי פריז (ראש העיר בפועל) אטיין מרסל, כמה מאות מטרים מחוץ לחומה בגדה השמאלית (רחוב Rue d'Aboukir עוקב אחר תוואי החפיר הזה). בשנת 1358 הורה גם שארל החמישי, מלך צרפת על ביצורה של העיר, שהחל בחפירת תעלה להובלת מימי הסן אל החפיר, על מנת למלא אותו במים בשעת התקפה (לאחר מכן הוסב לאגן הארסנל Bassin de l'Arsenal). בהמשך הוקמה חומה בגדה הימנית בלבד, אשר הקיפה את חומת לואי פיליפ והרחיבה את שטחה של העיר. החומה החלה במערב סמוך לכיכר קרוסל של ימינו, שם הוקם צריח על גדות הסן בשם tour du bois. משם עברה החומה צפונה והקיפה את פאלה רויאל ומשם מזרחה לכיכר ויקטואר, בצמוד לתוואי החפיר (רח' Rue d'Aboukir של ימינו) לשער סן דני, על תוואי שדרת סן-מרטן (Boulevard Saint-Martin) למצודת הטמפל (כיום: כיכר הרפובליקה) ודרך "השדרות הגדולות" (Boulevard du Temple, Boulevard des Filles du Calvaire, Boulevard Beaumarchais) למצודת הבסטיליה במזרח (במקור Bastide Saint-Antoine) אשר הוקמה בין 1370 ל-1382 על מנת להגן על מגורי המלך ב-Hôtel Saint-Pol. במפגש החומה עם הסן הוקם צריח נוסף, tour de Billy. עם סיום הקמת החומה ב-1383 היה שטחה של פריז על שתי גדותיה 439 הקטאר. שרידים מחומה זו התגלו בחפירות בשנים 1992-1991 משולבים במרכז הקניות "קרוסל ד'לובר" הנמצא מתחת לרחבת הלובר.
חומת לואי השלושה עשר
הוספת פרברים מאוכלסים בגדה הימנית במערב העיר, כמו גם ארמון טווילרי, חייבה פעם נוספת את הרחבת שטח העיר והגנת השטחים שמחוץ לחומה עקב סכנת קרבות מלחמת שלושים השנים שהתחוללו פחות מ-200 ק"מ מן העיר. ז'אק למרסייה (Jacques Lemercier), שעבד בשירותו של הקרדינל רישלייה, השר הראשי של לואי השלושה עשר, תכנן את הרחבת חומת שארל החמישי מערבה, תוך שימוש בה בצפון ובמזרח, הריסת חלקה המערבי ובניית חומה מרחיבה מערבית לתוואי הקיים. החומה הוקמה בין השנים 1633–1636, כך ששטחה של פריז בגדה הימנית השתרע על פני כל הרובע הראשון והרובע השני. שרידים מחומת לואי השלושה-עשר נמצאים במרתף מוזיאון האורנז'רי.
חומת טייר
לאחר מלחמת העולם הראשונה התברר כי היכולות והטכנולוגיה הצבאית הפכו את הביצור למיושן ומיותר. ב-1919 הוחלט להרוס את החומה והיא נהרסה בשלבים עד 1929 ועל גבי ההריסות נסללה טבעת השדרות העירוניות, "שדרות המרשלים". ב-1956 הוחל בסלילת בולוואר פריפריק באזור החופשי ממבנים שהשתרע על פי חוק כ-250 מטר מחוץ לחומה (La zone).
מסדר אוסמניה
מסדר אוסמניה (בעות'מאנית: Nişan-i Osmanî) היה מסדר ועיטור הצטיינות של סולטנות האימפריה העות'מאנית.
ה'תשנ"ז
פרסי ישראל
מוזיקה:
אברהם זוכמן
קריירה
סך הכל שיחק זוכמן 3 עונות בליגה הראשונה בכדורסל, בהן רשם 64 משחקים וקלע בממוצע של 13.3 נקודות למשחק. בנבחרת ישראל בכדורסל שיחק 9 משחקים והשתתף באליפות אירופה 1971.
אלכסנדר סולז'ניצין
ביוגרפיה
ספריו מתקופה זו משקפים את חייו, כמו גם את מערכת הענישה הבלתי אנושית, שהפכה לחלק בלתי נפרד מחיי האזרח הסובייטי בתקופת סטלין. "יום אחד בחיי איוואן דניסוביץ'", ספרו הראשון, מתאר את החיים בגולאג, מחנה העבודה הסובייטי והיה בין התיאורים הספרותיים הראשונים של מוסדות אלו, שפרץ אל מעבר למסך הברזל. "במדור הראשון", ספרו השני, מתאר קבוצת מדענים בכלא מאוורינו, בו מועסקים אנשי מדע, בתנאים טובים מהתנאים בגולאג, אך תוך התעללות נפשית איומה. "אגף הסרטן", מתאר את חוויותיו האישיות של סולז'ניצין מתקופת אשפוזו בבית החולים. ספרים אלו ו"ארכיפלג גולאג" שבא בעקבותיהם, המתארים בצורה רחבת ההיקף את מערכת הכליאה, עבודת הכפייה והעונשין הסובייטית, הקשו מאוד על ברית המועצות והמערב להתעלם מפשעי המשטר הקומוניסטי.
משה לוק
ביוגרפיה
נולד בעיר מו שבצרפת. גדל בפרברי פריז עד גיל 15. למד בבית הספר "אור יוסף", ואחר כך בישיבת "אור יוסף".
הרפרטואר לארפג'ונה
לארפג'ונה ותזמורת, הרכב כלי או מקהלה (טקסטים בעברית מאת הרב משה אבן עזרא ורבי יהודה הלוי)
ון, קיסר סין (שושלת סווי)
עלייה לכוח
הקיסר עבר לבירתו הבנויה למחצה בשנת 583, והוא מיד הניע את מרכזי הממשל אליה. הריכוזיות הצריכה רפורמות דרסטיות ברמות רבות - למשל, את המשפחות השושלתיות באזור היה להחליף באריסטוקרטיה השלטת מצ'אנג-אן. ון תכנן את כיבוש דרום סין בזהירותו הרגילה ובתשומת לב לפרטים הקטנים. בהמשך שלטונו החל בפלישה עיקרית לדרום סין בת שנתיים אשר איחדה מזה 300 שנים את כל סין תחת הממשל הקיסרי של ון.
חיים אישיים
שלוש שנים אחר כך - בתום אחת תקופות השלטון הארוכות ביותר בהיסטוריה הסינית - ון חלה ומת. יש טענות שהוא נהרג על ידי בנו יאנג גואנג, שהחליף אותו בתור יאנג, קיסר סין, אך מותו של ון אופף מסתורין.
אלכסיי אלכסנדרוביץ', הנסיך הגדול של רוסיה
אלכסיי אלכסנדרוביץ', הנסיך הגדול של רוסיה (ברוסית: Алексей Александрович; 14 בינואר 1850 - 14 בנובמבר 1908) היה בנו של אלכסנדר השני, קיסר רוסיה שנרצח בשנת 1881. היה מפקד הצי הרוסי הקיסרי בדרגת גנרל-אדמירל, ופיקד עליו במהלך מלחמת רוסיה–יפן.
אחריתו
בשנותיו האחרונות, חי אלכסיי בפריז והקדיש אלכסיי את עצמו למנעמי החיים, וניהל רומן מפורסם עם אוגניה מקסימיליאנובנה, נסיכת לויכטנברג. הוא שימש כסנדקו של אלכסיי ניקולאייביץ', הצארביץ' של רוסיה. הוא מת ב-14 בנובמבר 1908.
נוויל מוט
סר נוויל פרנסיס מוט (באנגלית: Nevill Francis Mott; 30 בספטמבר 1905, לידס, אנגליה - 8 באוגוסט 1996, בקינגהאמשייר, אנגליה) היה פיזיקאי אנגלי, אשר זכה בשנת 1977 בפרס נובל לפיזיקה, יחד עם פיליפ אנדרסון וג'ון ואן ולק, על מחקרו בנושא התכונות החשמליות והמגנטיות של מוליכים למחצה אמורפיים.
ביוגרפיה
בשנת 1977 זכה בפרס נובל לפיזיקה יחד עם פיליפ אנדרסון וג'ון ואן ולק, על מחקרו בנושא התכונות החשמליות והמגנטיות של מוליכים למחצה אמורפיים.
כולסטרול
כולסטרול (בלועזית: cholesterol) הוא תרכובת אורגנית (סטרול וליפיד) הנמצאת בקרום התא של כל תאי הגוף של כל בעלי החיים. ככל הסטרולים, מבנה הכולסטרול נגזר ממבנהו של הלאנוסטרול, שהוא סוג של טריטרפן. לכולסטרול חשיבות רבה בתהליכים ביוכימיים.
ליפופרוטאינים
מתוך הסוגים השונים של הליפופרוטאינים, שניים הם בעלי תפקיד מכריע בהתפתחות מחלות לב וכלי דם: אלה הם ה-LDL וה-HDL. באופן כללי, ה-LDL מוביל כולסטרול מהכבד אל שאר רקמות הגוף, בעוד ה-HDL מוביל כולסטרול בכיוון ההפוך - בחזרה אל הכבד. לפי השערת השומנים, כאשר יש עודף של כולסטרול בגוף, פעילות מוגברת של LDL עלולה לגרום ליצירת משקעים של כולסטרול מאחורי דפנות כלי הדם, וכך מתפתחת בהדרגה טרשת עורקים, ועימה מחלות לב שונות.
מוחמד כנעאן
ביוגרפיה
בשנת 1990 מונה לתפקיד מזכ"ל מפלגת מד"ע, ועמד בראשה עד היבחרו מטעם המפלגה לכנסת ה-15, בשנת 1999. בתקופת כהונתו כיהן כחבר בוועדת החינוך והתרבות, ועדת המדע והטכנולוגיה, ועדת הפנים ואיכות הסביבה ובוועדה לקידום מעמד האישה. בשנת 2001 פרש משורות המפלגה, עם חבר הכנסת תאופיק חטיב, והקים את המפלגה הלאומית הערבית. בבחירות 2003 מפלגה זו עדיין הייתה חלק מרע"מ, וכנעאן אף שובץ במקום הרביעי ברשימת רע"מ לכנסת ה-16, אך הרשימה זכתה רק ב-2 מנדטים.
טיבור סמואלי (היסטוריון)
טיבור סמואלי (בהונגרית: Szamuely Tibor; מוסקבה, 17 במאי 1925 – לונדון, 10 בדצמבר 1972) היה איש מדע המדינה, היסטוריון, פרופסור באוניברסיטה, יהודי-הונגרי אחיו של לאסלו סמואלי הכלכלן, אחיינו (בן אחיו) של טיבור סמואלי, קומיסר העם. בתו הייתה הלן סמואלי (2017-1950)
עמית גפן
פרסים
2015- Editorial Excellence Award, by the Annals of Biomedical Engineering and the Biomedical Engineering Society.
אלגברת הטנזורים
הגדרה
כאשר המרחב V הוא סוף ממדי עם בסיס, אלגברת הטנזורים היא האלגברה החופשית ביוצרים v_1,...,v_n, כלומר אלגברת הפולינומים הלא-קומוטטיביים ביוצרים האלה. החלפת בסיס משרה אוטומורפיזם של האלגברה.
תוכנה חופשית וקוד פתוח
תוכנה חופשית
הגדרת התוכנה החופשית, שנוסחה על ידי ריצ'רד סטולמן ואומצה על ידי המוסד לתוכנה חופשית, מגדירה תוכנה חופשית במונחים של חופש, ולא במונחים של כסף - כלומר, לא "חינם", ובמיוחד היא מכבדת את מה שסטולמן כינה "ארבעת החירויות הבסיסיות". אזכור ראשון של עקרונות אלה הופיע, ככל הידוע, בפרסום ההיסטורי GNU's Bulletin בפברואר 1986. גרסה ראשונה של המסמך בגרסתו המלאה פורסמה באתר פרויקט גנו ב-2001 והתעדכנה מספר פעמים מאז. היא תורגמה ליותר מ-40 שפות, בהן גם לעברית.
ארבעת החירויות הבסיסיות של תוכנה חופשית
כדי שתוכנה תעמוד בהגדרה "תוכנה חופשית", ה-FSF דורש שרישיון התוכנה שלה יכבד את זכויותיהם של המשתמשים (להבדיל מרישיונות שעוסקים בזכויות המפתחים, או המגבלות החלות על המשתמשים):
אוקאז אמס
אוקאז אמס (ברוסית: Эмский указ) היה צו שלטוני של האלכסנדר השני, קיסר רוסיה, שנכתב בבאד אמס ומכאן שמו. הצו נועד לשמש לצורכי רוסיפיקציה של אוקראינה ועסק באיסור השימוש באוקראינית באימפריה הרוסית.
מגפת הקורונה במולדובה
התפשטות המגפה
ב-10 במרץ הודיעה מולדובה כי היא אוסרת על כניסת אזרחים זרים ממדינות אשר נגועות בנגיף הקורונה.
רצח במשיכת קולמוס
כוכבים אורחים חוזרים
במהלך הסדרה, כמה כוכבי אורחים הופיעו מספר פעמים בתפקידים שונים. במהלך שתים עשרה השנים שלה, בהן שודרה, הסדרה היא קיבלה מועמדויות רבות לפרסים. לנסברי עצמה מחזיקה בשיא של הכי הרבה מועמדויות לפרס אמי לשחקנית הראשית הטובה ביותר בסדרת דרמה עם שתים עשרה, אחת לכל עונה. היא מעולם לא ניצחה, וזה גם שיא. מרי דודסון, המנהלת האמנותית של 102 מתוך 264 פרקי הסדרה, קיבלה שלוש מועמדויות לאמי על "רצח במשיכת קולמוס". בסך הכל, התוכנית הייתה מועמדת ל-41 פרסי אמי.
פאר ויסנר
ביוגרפיה
בבחירות המוניציפליות שנערכו בשנת 1998, זכתה המפלגה בשני מושבים בעיריית תל אביב. בבחירות המקומיות בשנת 2004, התמודד ויסנר לתפקיד ראש עיריית תל אביב-יפו, אך הפסיד לרון חולדאי. באותה שנה מפלגת הירוקים בתל אביב-יפו השיגה בבחירות 4 מושבים במועצת העיר וויסנר מונה לסגן ראש העיר. במסגרת תפקידו פעל ויסנר לפיתוח הסביבתי, לפיתוח הכלכלי, לתכנון ולבנייה.
קידום צולב
קידום צולב או שיווק צולב היא צורה של תקשורת שיווקית שבה מותג מסוים מקדם מכירה של מותג אחר אשר לא מתחרה בו או מתחרה באופן חלקי, על מנת להגדיל את המכירות שלו עצמו.
אחת הדרכים הנפוצות לבצע שיווק צולב היא באמצעות ביצוע שיווק מדיה צולב. המושג "שיווק צולב" כולל 3 מטרות: קידום עצמי, קידום מכירות של מוצר או שירות ושיווק צולב בין פירמות/מותגים.
אליס טנג'ריני
קריירה
טנג'ריני עוסקת בעיקר באיוריה באוסף הצמחים הלאומי של ארצות הברית, ועבדה עם הבוטנאי האמריקאי וורן ה. וגנר. אף שהיא מסתמכת לעיתים קרובות על דגימות עשבוניות דחוסות ומיובשות כדוגמאות שלה, היא גם נוסעת לאזורים כמו קליפורניה, הוואי וגיאנה כדי לראות את הצמחייה בסביבתם הטבעית. היא הבדילה אמנות בוטנית מאמנות יפה בכך שהבהירה ש"אמנות בוטנית צריכה להיות מוכרת לפחות לסוג, אם לא למינים".
יחסי עיראק–פקיסטן
קרע ומתח דיפלומטי
במכתב שנכתב לנשיא ריצ'רד ניקסון ב־14 בפברואר 1973, האשים ראש ממשלת זולפיקר עלי בהוטו הודו, אפגניסטן, עיראק וברית המועצות, למעורבות ב"קנוניה... [עם] גורמים חתרניים ולא-רדנטיסטיים המבקשים לשבש את שלמות פקיסטן.
מלחמת המפרץ וסנקציות
לאחר מלחמת המפרץ הראשונה עיראק החלה לבנות קשרים הדוקים יותר עם הודו. בשנת 2000 ביקר סגן נשיא עיראק טהא יאסין רמדאן בהודו, וב־6 באוגוסט 2002 העביר הנשיא סדאם חוסיין את "התמיכה הבלתי מעורערת" של עיראק להודו בגלל סכסוך קשמיר עם פקיסטן. הודו ועיראק הקימו ועדות שרים משותפות ומשלחות סחר לקידום שיתוף פעולה דו-צדדי נרחב.
שאול שקד
נושאי מחקריו
שאול שקד עסק בתרבות איראן שלפני האסלאם, בדת הזורואסטריות, במעבר מאיראן העתיקה לאיראן המוסלמית, במאגיה היהודית של תקופת התלמוד וראשית האסלאם, בתעודות הארמיות, בדרך כלל תעודות מן התקופות הקשורות באיראן, וכן בקשרים שבין איראן ליהדות, ובפרסית-יהודית, בעיקר הפרסית-היהודית הקדומה.
המגעים של הדת הזורואסטרית עם היהדות
ספרות ההיכלות מכילה חזונות שרואים אנשי סגולה בעולמות העליונים. שקד טען שגם ספרות זאת ייתכן שנוצרה תחת מגע עם ספרות פרסית מן התקופה הסאסאנית יש בידינו גם מספר אבני חותם עם כתובות חרותות באותיות עבריות, ששימשו ככל הנראה יהודים נשואי פנים. אחת מאבני החותם הללו נושאת את השם הונא בר נתן, שהיה אחד מחכמי התלמוד ומקורב לשלטון קרובה לשכבת הספרות הזאת גם הספרות המאגית שנוצרה בבבל של תקופת התלמוד על גבי קערות השבעה.
קערות השבעה
שקד חקר גם קערות השבעה בארמית. הוא החל לחקור את קערות ההשבעה הארמיות בשנות השבעים יחד עם האפיגרף פרופסור יוסף נווה מן האוניברסיטה העברית. הם הוציאו לאור במשותף שני כרכים, פרי מחקרם בנושא.
אמילי ג'אסיר
אמילי ג'אסיר (בערבית: إميلي جاسر; נולדה ב-1970) היא אמנית רב-תחומית פלסטינית, עוסקת בצילום, וידאו ארט, פיסול ומיצבים. ג'אסיר עוסקת בתנועה, הגירה ומרחב בעבודתיה השונות.
קרל-אריוון האוב
קרל-אריוון האוב (בגרמנית: Karl-Erivan Haub; נולד ב-5 במרץ 1960 - נעדר מאפריל 2018) הוא איש עסקים מיליארדר גרמני. מנכ"ל (במשותף עם אחיו) של חברת ההחזקות טנגלמן גרופ.
אמילי ג'אסיר
עבודותיה
העבודות של ג'אסיר חוקרות נושאים פוליטיים והיסטוריים וזיכרון קולקטיבי אחרי הנכבה תוך כדי שימוש מורחב בחומר ארכיוני. היא יצרה את סדרת הצילומים ״ex libris״ אחרי שצילמה בטלפון הנייד במשך שנתיים תמונות של ספרים בספרייה הלאומית בירושלים שנאספו מספריות פרטיות בבתים פלסטינים במהלך מלחמת 1948.
קרל-אריוון האוב
קורות חייו
למד כלכלה ומדעי החברה באוניברסיטת סנט גאלן בסנט גאלן, שווייץ. התמחה בתפקידים שונים בקבוצת טנגלמן ומשנת 2000 הוא מנהיג את החברה יחד עם אחיו הצעיר יותר כריסטיאן ו. א. האוב.
אמילי ג'אסיר
עבודותיה
בזמן שהותה בתוכנית שהות אמנים ב- MoMA PS1 בניו יורק, יצרה ג'אסיר עבודה קהילתית בה הקימה אוהל גדול המספיק למגורי משפחה, ועליו נכתבו שמות של 418 כפרים פלסטינים מיושבים או הרוסים. 140 איש השתתפו בתיעוד שמות הכפרים.
קרל-אריוון האוב
קורות חייו
האוב נחשב לגולש סקי מנוסה, באפריל 2018 מסרו הרשויות כי הוא התאמן לקראת תחרות סקי באתר סקי על המטרהורן, ולא שב למלון שבו התאכסן בעיירה צרמט. הוא גלש בגפו ואפשר שהחליק לסדקים בקרחונים שבאזור בו גלש. בשל העובדה שמשלחות חיפוש וחילוץ נכשלו בעבר באיתור נעדרים באזור זה, מוגדר האוב נעדר.
התאחדות הטניסאים המקצוענים
תחרויות הארגון
עונת התחרויות בסבב ATP מתחילה בראשית ינואר ומסתיימת באמצע נובמבר. בתקופה שבין אמצע נובמבר ותחילת ינואר אין טורנירי ATP אך יש טורנירי צ'לנג'ר וטורנירי פיוצ'ר. במהלך העונה יש שבוע ללא טורנירי ATP, כי בו מתקיימים משחקים בגביע דייוויס. בשבועות שבהם מתקיימים טורנירי מאסטרס לא מתקיימים טורנירי ATP נוספים, אך בשאר השבועות יש לרוב 2–3 טורנירים במקביל.
הדירוג העולמי של הארגון
רשימת הכניסה לטורנירי גראנד-סלאם וסבב ATP נקבעת על פי הדירוג שהתפרסם 6 שבועות לפני תחילת הטורניר, לטורנירי צ'לנג'ר 3 שבועות מראש. הדירוג בטורניר נקבע על פי הדירוג האחרון שפורסם בזמן ההגרלה, לרוב זה של השבוע הקודם.
שורש 107
שורש 107 או פִּי בּוּ (בסינית: 皮部, פיניין: Pí bù) הוא השורש המאה ושבעה של הכתב הסיני. פירושו "עור", והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים.
Comfortably Numb
Comfortably Numb (קהות נוחה, או, חסר תחושה בצורה נוחה) הוא שיר מהאלבום "The Wall" של להקת פינק פלויד.
סנט לורנס (נהר)
תחילתו בימת אונטריו בין מדינת ניו יורק בארצות הברית לפרובינציית אונטריו בקנדה, הוא חוצה את פרובינציית קוויבק שבקנדה, דרך העיר מונטריאול, ובסופו נשפך למפרץ סנט לורנס סמוך לעיר קוויבק סיטי. אורכו מימת אונטריו עד מפרץ סנט לורנס הוא 1,197 ק"מ, אך אורכו מהיובל הרחוק ביותר עד השפך מגיע ל-3,058 ק"מ.
יהודה זיאת
ביוגרפיה
נולד בחלב, שבסוריה, בשנת 1935, לרב שמעון זיאת.
עלה לארץ, והתקבל ללמוד בישיבת פוניבז' אצל הרב אלעזר מן שך.
זליג ברדיצ'בר
זליג ברדיצ'יבר (יידיש: זעליק לייב בערדיטשעװער; 6 במאי 1903 - 30 בדצמבר 1937) היה משורר יידי בסרבי.
עקדת יצחק (קדישמן)
היסטוריה
יצחק עצמו לא ניצל, אלא מת. הפנים החלולות של יצחק המת הפכו לחלק בלתי נפרד מן המילון הצורני של קדישמן בשנים לאחר מכן, למשל ב"שלכת", שהוצב במוזיאון היהודי בברלין, או "גולגולות" המוצב בכיכר המשפחה ביד ושם שבירושלים. בכל הפסלים הן מייצגות את הבנים המתים בקרבות ובזוועות שממיטה האנושות על עצמה. דמויות האימהות הן סמל הלקוח מעולם הדימויים הנוצרי דווקא, בעיקר מסצנת הפִּיֶיטָה, ההורדה מהצלב, ושלוש המריות המקוננות על ישו. תיאורן כאן חותר תחת המיתוסים והאתוסים העומדים בבסיסה של החברה הישראלית. באתוס הישראלי אין מקום לבכיין של הנשים. גם בסיפור המקראי של עקדת יצחק נפקד מקומה של שרה, וגם בסיפורי הגבורה הישראליים משמשת הנערה כדמות הנעזבת על ידי הגבר לטובת מילוי תפקידו בקרב. קדישמן מעניק לנשים ולעצב על מות הבנים מקום מרכזי בפסל. בשנות ה-90 הפך עצב הנשים לנושא מרכזי אצלו, עם פסלי יולדות והמקוננות.
בובי דריסקול
קורות חיים
ב-1950 גילם את ג'ים הוקינס בסרט אי המטמון של אולפני דיסני והקריירה שלו הגיעה לשיא בתפקיד ראשי זה.
פארוק לע'ארי
ראשית חייו
פארוק לע'ארי נולד בצ'וטי זרין, כפר במחוז פנג'אב שבהודו הבריטית (כיום בפקיסטן). משפחת לע'ארי הייתה משפחה בלוצ'ית שנודעה בשל עושרה הרב ושהוציאה מקרבה ראשי שבטים והייתה פעילה בפוליטיקה במשך כל תקופת השלטון הבריטי בהודו. אביו וסבו היו שניהם מנהיגים פרוגרסיביים שחשפו את שבטם לרעיונות העולם המודרני. אביו לקח חלק פעיל בתנועה הפקיסטנית ונכלא כאסיר פוליטי ב-1946. לאחר חלוקת הודו שימש אביו כשר בממשלת מחוז פנג'אב בין השנים 1949–1955.
קריירה פוליטית
בשנות ה-80 של המאה-20 נודע לע'ארי כדמות המובילה בהפגנות ההמוניות שהתקיימו אז נגד ממשלו של הנשיא מוחמד זיא אל-חאק והוא נעצר מספר פעמים על ידי המשטרה. הוא השתתף בבחירות הכלליות שהתקיימו ב-1988 ובממשלתה של בנזיר בהוטו הוא כיהן כשר המים והארגיה. כהונתו זו נקטעה באופן פתאומי כאשר נשיא פקיסטן, ע'ולאם איסחאק ח'אן פיטר את בהוטו ואת כל שרי הממשלה. בבחירות שהתקיימו ב-1990 הוא שמר על מושבו בפרלמנט. כאשר כיהנה בהוטו כמנהיגת האופוזיציה, שימש לע'ארי כסגנה כשמנגד כיהן ראש הממשלה נוואז שריף.
נשיא פקיסטן
בשנים 1994 – 1995 נחשפה שערורייה מרכזית באמצעות תרגיל עוקץ של סוכנות החקירות הפדרלית של פקיסטן שמשכה את תשומת הלב הלאומית. במסגרת הפרשה, שנודעה בכינוי "מהרנגייט", הוזכרו בכלי התקשורת שמותיהם של לע'ארי ובהוטו כמי שהיו מעורבים בשערוריית שחיתות. אף על פי כן, מפלגת העם בלמה את חקירת הסוכנות, את הבירורים המשפטיים ואת פרסומי התקשורת. לע'ארי העניק את תמיכתו למדיניות הפנים והחוץ של ממשל בהוטו וליוזמותיה של ראש הממשלה ברמה הלאומית. בעת כהונתו הוא קיים פגישות עם ראש ממשלת הודו פמולפרטי ונקטה נאראסימה ראו ועם אליזבת השנייה, מלכת הממלכה המאוחדת כאשר זו קיימה ביקור מלכותי בפקיסטן.
שנותיו האחרונות
במהלך העשור הראשון של המאה ה-21 התמודד לע'ארי עם מחלת לב. פארוק לע'ארי מת ב-20 באוקטובר 2010 ברוואלפינדי במהלך ניתוח לב שעבר בבית החולים הצבאי שבעיר. הוא נטמן באחוזת קברי משפחתו בעיירת הולדתו.
אסף רונאל
אסף רונאל (נולד בשנת 1981) הוא עיתונאי שעבד בעיתון הארץ. שימש כעורך חדשות החוץ והמדע בעיתון.
משה חריף
ביוגרפיה
חריף נולד בשנת 1933 בסוסנוביץ שבפולין ועלה לארץ ישראל בגיל שנה. בשנת 1952 עבר להתגורר בקיבוץ צרעה, אותו ייצג במוסדות התנועה הקיבוצית ובו חי עד מותו.
מערכת גולג'י
מערכת גוֹלְג'י (בעבר: גופיף גולג'י), הקרויה בצמחים גם דיכטיזומה (Dictyosome), היא אחד מאברוני התא, ותפקידה הוא ייצור, שינוי ואריזה של החלבונים. היא נמצאת בתאים איקריוטיים בלבד.
מבנה
רמת החומציות בתוך הגולג'י שונה מזו של הרשתית התוך-פלסמית ואף משתנה באופן קל והדרגתי בין הקפלים בגולג'י עצמו. עובדה זו חשובה מפני שלתהליכים ולעיבודים שונים המתרחשים בגולג'י נדרשת רמת חומציות שונה.
קייט אטקינסון
קריירת הכתיבה שלה
אטקינסון מונתה לחברת מסדר האימפריה הבריטית (MBE) בשנת 2011, בגין תרומתה לספרות.
מארין רייקוב
רייקוב בוגר האוניברסיטה לכלכלה לאומית ועולמית (1984).
פליכס זולמן
פליכס גד זוּלְמן (Felix Gad Sulman; 30 במרץ 1907, ברלין – 20 בספטמבר 1986, ירושלים) היה פרופסור לפרמקולוגיה ומנהל המחלקה לפרמקולוגיה שימושית באוניברסיטה העברית בירושלים. היה ממייסדי פסטיבל אבו גוש למוזיקה.
ביוגרפיה
זולמן שימש כעורך של כתב העת "רפואה וטרינרית". בשנת תשכ"ב הוציאה את הספר "הורמונים: ספר לימוד לתורת ההורמונים והשימוש בהם" בהוצאת ספריית השדה.
סוניק הקיפוד (IDW Publishing)
בישראל, חוברות הקומיקס מופצות בתרגום לעברית על ידי מודן הוצאה לאור, תחת השם "סוניק". החלק הראשון הופץ בתחילת שנת 2020 תחת השם "מזימת המזיקניקים", והוא כולל את ארבעת הכרכים הראשונים. החלק השני, "גורלו של דוקטור אגמן", שוחרר בסוף אוגוסט של אותה שנה. חלק שלישי שוחרר במרץ 2021 תחת השם "הקרב על אי המלאכים", וחלק רביעי באוגוסט תחת השם "מתקפת הזומבוטים". החלק החמישי, "עיר בסכנה", שוחרר בינואר 2022.
במבה (עם)
תעסוקה
בחברה המסורתית של בני הבמבה, הגברים עוסקים בפוליטיקה ובעסקים. הנשים עוסקות בחקלאות ואחראיות לחלק ניכר מהמזון, אם כי הגברים אחראיים להכנת שדות חדשים.
מערכות יחסים
אנשים מבוגרים מקבלים כבוד רב יותר בשבט הבמבה, שם לגיל האדם משמעות רבה בדרך בה מתייחסים אליו. לחיצת ידיים היא הדרך הנורמטיבית לברכה, בעיקר בין שני אנשים באותה קבוצת גיל.
חיי משפחה ונישואין
בקרב בני הבמבה, ב"משפחה" הכוונה היא המשפחה המורחבת הכוללת כמה דורות, כמו שבט. המשפחה המורחבת היא קבוצת עבודה שיתופית אשר חולקת מזון, מתנות, כסף ופריטים חומריים אחרים. בתוך המערכת המשפחתית המורחבת, יש לאדם בדרך כלל כמה "אמהות", "אבות", ועוד "בנים" ו"בנות" רבים.
חפצי נוי ומלאכת יד
לגברים ישנם ארבעה כלים בסיסיים בהם הם מחזיקים - גרזן לגיזום שיחים וחיתוך עץ, מעדר לחקלאות, חנית לציד, ובעבר עשו שימוש גם בקשת (לציד}.
מלאכת היד העיקרית של בני הבמבה היא יצירת כלי חרס וסלים. גילוף עץ אינו נפוץ בקרב אנשי הבמבה לעומת עמים אחרים באזור, וכך גם אריגה.
ריגוברטה בנדיני
תיאטרון וטלוויזיה
ריבו הקימה חברת הפקות תיאטרון עצמאית, היא כיכבה בשישה מחזות, כתבה ארבעה מחזות וביימה ארבעה אחרים. ריבו היא דמות מוכרת בטלוויזיה הקטלאנית והופיעה במגוון סדרות וסרטים בה.
חיים אישיים
פאולה ריבו גונסאלס נולדה בברצלונה ב-30 באפריל 1990, היא נישאה לבדרן אסטבן נווארו במרץ 2019 וילדה את בנה הראשון, ניקו, ב-2 ביוני 2020.
מחלוקת צאנז–סדיגורה
מבוא ותוצאות
כשעלה חשד בלב אשתו כי הוא עומד להמיר דתו הזמינה את אחיה האדמ"ורים לבית צ'רנוביל והם לקחו אותו בכוח לסדיגורה לבית רבי אברהם יעקב מסדיגורה אחיו של ברני'ו. כששמעו המשכילים בעיר צ'רנוביץ הסמוכה לסדיגורא על הפרשה, נסעו לסדיגורא ונטלו עמם את פרידמן, והושיבוהו בבית אחד מחשובי קהילת המשכילים בצ'רנוביץ. מבית זה יצא "קול קורא" השכלתי מפרי עטו של פרידמן, בו הוא קורא לזנוח את מנהגי היהדות הנושנים שהעלו עמם היהודים מבבל.
חוקר החסידות יצחק אלפסי מתאר אותה כ"מחלוקת נוראה, מהקשות שבתולדות החסידות". מאות רבנים (גם לא–חסידיים) ועשרות רבות של קהילות, בעיקר בגליציה, אך גם ברוסיה, פולין, הונגריה וארץ ישראל היו מעורבים במחלוקות.
המחלוקות
במשך תקופה של כשנה, החל מחג הפורים תרכ"ט ועד לסוף חורף תר"ל נדפסו כ-25 כתבי פולמוס אודות המחלוקת, בעוד שבין המחנות החלוקים התפתחה איבה ושנאה תהומית כשמחנה אחד מחרים את רעהו ולהפך, החרם הקשה ביותר נערך על ידי חסידי רוז'ין, שבראשם היה ניסן בק. ניסן ב"ק לקח עמו מניין חסידים אל הכותל המערבי, ושם החרימו את מנהיג חסידי צאנז רבי חיים הלברשטאם מצאנז.
מאטיי דלאץ'
צ'לסי
ב-11 בספטמבר 2015 חתם דלאץ' על חוזה חדש ל-4 שנים בצ'לסי.
Little Things
השיר היה מועמד בקטגוריית הזמרת הטובה ביותר ווידאו השנה בפרסי המוזיקה ARIA.
ליזוזום
מבנה
הליזוזום מפרק בעזרת האנזימים חלבונים, מבנים תאיים עצמיים או זרים מזיקים, פגומים או לא-תקינים. ברוב המקרים, החומרים המיועדים לפירוק מובאים אל הליזוזום באמצעות וסיקולות.
אלכס וינסטון
אלכסנדרה ליי וינסטון (באנגלית: Alexandra Leigh Winston; נולדה ב-28 בספטמבר 1987) היא זמרת-יוצרת אינדי ופופ רוק אמריקאית.
אנה הייוורד טיילור
קריירה
טיילור עברה לניו יורק ב-1920, נשארה שם עד סוף העשור, אז שבה לדרום קרוליינה, והתיישבה בצ'ארלסטון. בצ'ארלסטון, טיילור נודעה בזכות ההדפסים שלה הממחישים את החיים בדרום קרוליינה, כולל נושאים חקלאיים בעבר ובהווה, חי וצומח מקומיים, ארכיטקטורה, סצנות רחוב ואנשי המסחר של העיר. היא הכינה הדפסים של נשים אפרו-אמריקאיות הקוצרות אורז (1930) שהייתה אחת מחמש העבודות שנבחרו לייצג את העיר ביריד העולמי בניו יורק בשנת 1939.
בשנת 2010 האחיין שלה, אדמונד רט טיילור, יחד עם אלכסנדר מור, פרסם אוסף ממכתביה על ידי הוצאה לאור באוניברסיטת דרום קרוליינה.
ג'ים פרסונס
פריצתו עם "המפץ הגדול"
באודישן שלו, פרסונס כל כך הרשים את יוצר הסדרה צ'אק לורי, שלורי התעקש לעשות אודישן שני כדי לראות אם פרסונס יכול לשחזר את האודישן. פרסונס לוהק לתפקיד של שלדון קופר, פיזיקאי עם אדישות חברתית שמזלזל לעיתים קרובות בחברים שלו ובמלצרית שגרה בדירה ממול. הסדרה משכה אליה מעריצים מושבעים במשך כל 12 עונותיה, עד האחרונה ב-2019.
ביצנית צהובת-רגל
מינים דומים
מזכירה ביצנית עדינה, אבל נבדלת ממנה ברגליה הצהובות ובכתם רבוע בעל-שת הנראה במהלך התעופה, בשונה מהכתם המוארך והיתדי של הביצנית העדינה.
האל בליין
חייו והקריירה שלו
בליין נפטר בקליפורניה ב-11 במרץ 2019. הודעות השתתפות בצער המשפחה פורסמו, בין היתר, על ידי רינגו סטאר, בריאן וילסון ורוני ספקטור.
טעינה חוזרת
כלי נשק עם טעינה חוזרת הופיעו לראשונה במאה ה 17, אך נכנסו לשימוש נרחב במאה ה 19 עם כניסתם לשימוש של אקדחי תופי ורובים נטענים בעלי מנגנון פעולת מנוף. כלי נשק אלו אלה סימלו התקדמות משמעותית ביחס לכלי הנשק נטעני-בריח בעלי מנגנון של ירייה בודדת. שכן הם אפשרו קצב אש גדול בהרבה וכן מרווח ארוך יותר בין טעינות מחדש במקביל איפשרו כדורים בעלי תרמילי-מתכת את טעינת כלי הנשק למהירה יותר נוחה יותר. אקדחים נטענים הפכו לנשק אישי פופולרי מאוד מאז ייצורם והפצתם לשימוש צבאי, משטרתי ואזרחי קולט חברה לייצור בסוף שנות ה-30 של המאה ה-20. רובים נטענים נכנסו לשימוש נרחב במהלך מלחמת האזרחים האמריקנית. התפתחות נוספת חלה עם המצאתם וכניסתם לשימוש של אקדחים ורובים נטענים בעל מנגנון טעינה חצי-אוטומטי במהלך שנות ה-80 של המאה ה-19, נכנסו לשימוש נרחב בתחילת המאה ה-20. במחצית השנייה של המאה העשרים ואחת נמצאים בשימוש כלי נשק נטענים הן בעלי מנגנון טעינה חוזרת מיכאני-ידני והן בעלי מנגנון טעינה חוזרת אוטומטי.
מנגנון טעינה על ידי בריח
בכלי נשק עם פעולת בריח, הבריח מופעל על ידי אחיזה בידית (בדרך כלל בצד ימין) כדי לנעול כדור בבית הבליעה ולחלץ את התרמיל הריק לאחר הירי. תנועת הבריח לאחור מוציאה כדור מהמחסנית או שחלה (מחסנית פנימית) ותנועה קדימה נועלת כדורים חדשים לתוך בית הבליעה ודורכת את הפטיש על מנת לאפשר ירי. רוב כלי הנשק עם פעולת בריח משתמשים בעיצוב בריח מסתובב ("סיבוב ומשיכה"). כאשר בריח סגור כנגד קצה בית הבליעה הוא ננעל באמצעות זיזים בולטים (בדרך כלל על ראש הבריח) ולעיתים נעשה שימוש בחריץ אליו ננעלת גם ידית הבריח כדי לפתוח את הבריח, יש לסובב תחילה את ידית הבריח כלפי מעלה, דבר שיעביר את זיזי הנעילה אל מחוץ לשקעים המתאימים להם. זה מאפשר למשוך את הבריח פיזית אחורה, ופותח את בית הבליעה, חולץ את התרמיל הריק ומשלים את מחזור הפעולה. מנגנון פעולת בריח תוכנן תחילה עבור כלי נשק נטעני-יד בעלי מנגנון יריה בודדת ולאחר מכן הותאם לשימוש בכלי נשק בעלי מנגנון טעינה חוזרת. רוב כלי הנשק המשתמשים בפעולת בריח פעולת בריח שימשו ככלי נשק עיקריים מסוף המאה ה-19 ועד לשתי מלחמות העולם והיו כלי הנשק הסטנדרטיים של חיל הרגלים ברוב הכוחות הצבאיים בעולם, במהלך מלחמת העולם השנייה הושלם למעשה התהליך שהחל במלחמת העולם הראשונה והצבאות עברו בהדרגה לשימוש בכלי נשק חצי-אוטומטיים ואוטומטיים. עם זאת מנגנון הפעלה בריחי ורובים נטעני-יד ויריה בודדת נשארו בשימוש מועדף לרובי צלפים בהם יש דגש על דיוק על פני קצב אש.
אדוארד אייזק עזרא
פעילות עסקית
בשנת 1913 נבחר עזרא לתפקיד נשיא "קומביין האופיום שאנגחאי".
וילהלם גאורג, רוזן העיר קירכברג, רוזן זיין-הכנבורג
ביוגרפיה
ב-1 ביוני 1771 התחתן וילהלם גאורג עם איזבלה אוגוסטה, נסיכת רויס-גרייץ, בתם של היינריך האחד עשר, נסיך רויס-גרייץ וקונרדינה אלאונורה, נסיכת רויס-קסטריץ, ובשנת 1772 נולדה בתם היחידה לואיזה איזבלה, רוזנת העיר קירכברג. ב-7 בפברואר 1777 מת וילהלם גאורג בהכנבורג, ובשנת 1788 התחתנה בתו עם פרידריך וילהלם, נסיך נסאו-ויילבורג. בשנת 1816 עלה נכדו וילהלם, דוכס נסאו לשלטון, ובשנת 1824 מתה אשתו איזבלה אוגוסטה בהכנבורג.
SARSr-CoV
מבנה הוויריון
לוויריונים מבנה עגול בעל קוטר של כ-125 ננו-מטר, עם זיזים (spikes), בצורה המזכירה קרני שמש - מה שהקנה לנגיפים אלה את שמם.
War (אלבום)
War זכה להצלחה מסחרית, הוריד את Thriller של מייקל ג'קסון מהמקום הראשון במצעד האלבומים הבריטי, והפך לאלבום הראשון של U2 שהגיע למקום הראשון במצעד. במצעד האלבומים האמריקאי War הגיע למקום ה-12 והפך לאלבום הזהב הראשון של הלהקה. אף על פי שבזמן יציאתו האלבום קיבל ביקורות רעות מהמבקרים הבריטים, הוא זכה מאז לשבחים. ב-2012, האלבום דורג במקום ה-223 ברשימת 500 האלבומים הטובים ביותר בכל הזמנים של מגזין רולינג סטון. ב-1983, הלהקה יצאה לסיבוב הופעות בשם War Tour.
הקלטות
גריסת האולפן של השיר "40" הוקלטה במהלך השעות האחרונות של סשן ההקלטות בנובמבר 1982. אדם קלייטון, הבסיסט, כבר עזב את האולפן, ושלושת חברי הלהקה הנותרים החליטו שאין להם שיר טוב לסגור איתו את האלבום. בונו, דה אדג' ומולן הקליטו את השיר במהרה, כאשר דה אדג' מנגן גם את חלקי הגיטרה וגם את חלקי הבס. בונו קרא לשיר "40" מכיוון שהוא ביסס את המילים על פרק מ' (40) של ספר תהילים. בהופעות חיות של השיר,דה אדג' מנגן על הבס וקלייטון מנגן על הגיטרה.
יצירה
שירים אחרים באלבום מתעסקים בנושאים כמו זנות ("Red Light") ואהבה ("Two Hearts Beat as One").
גדר המערכת יעל
מערכת "יעל 5"
עקרון הפעולה הבסיסי של המערכת התבסס על תיל המתוח על גבי הגדר ובאמצעו גלאי אלקטרו-מכני. כאשר מופעל כוח על התיל, או שהוא נחתך בניסיון חדירה, הגלאי יחוש בכך, יסגור את המגע החשמלי שלו ויפעיל בלוח הבקרה צופר התרעה ונורית שתסמן את מספר הקטע בו הוא מותקן. עיקרון זה מנע אפשרות לקבלת התרעות שווא כתוצאה מתנאי מזג האוויר (כמו שינויי טמפרטורה, רוח, גשם, שלג) מאחר שגורמים אלה פועלים בצורה אחידה לכל אורך התיל ולכן אינם גורמים לתזוזה כלשהי במרכזו שם נמצא הגלאי. המערכת שאושרה להצטיידות צה"ל מאוחר יותר (שזכתה לשם "יעל 5" כשמה של בתו בת החמש של פורת), כללה 13 תיילים ממוכשרים כאלה, בפיזור לגובה הגדר, כאשר גלאי כזה מותקן במרכזו של כל אחד מהם.
באותו הזמן, מפעל מבת (ראשי תיבות: מפעל בית) של התעשייה האווירית ניסה אף הוא לבנות מערכת התרעה לגדרות ביטחון. מערכת זו כללה אלפי גלאים לכל ק"מ גדר (לעומת כמאה במערכת של פורת), הייתה מרובת תקלות ולא אפקטיבית.
במקביל, ניסו והצליחו אנשי התעשייה האווירית למכור את המערכת שלהם, ללא אישור דגם צה"ל, לרבות קטע באורך מספר ק"מ לאורך הגבול עם ירדן בעמק בית שאן (גזרת כפר רופין–מעוז חיים). תוך זמן קצר התברר כי היא מרובת תקלות והתרעות שווא ולא מצליחה לפעול כראוי בכל מקום בו הותקנה. ואז, בתקופה בה הוטל האיסור למתן הפטנט על המצאת פורת, העתיקה מב"ת את עקרון הפעולה של "יעל 5" ומאותו רגע החלה גם המערכת שלה לפעול כראוי. המפעלים ביטא ומב"ת נהיו למתחרים עם פורת בשכנוע פקידי משרד הביטחון לקבלת הזמנות להקמת המערכות שלהן עבור צה"ל.
מערכת "יעל 15"
בהמשך פעולתו של פורת בחברת ביטא פותחה מערכת "יעל 15". מערכת זו מהווה את דור ב' של מערכות ההתרעה מסוג תיילים מתוחים. המערכת, המבוססת אף היא על עקרון הפעולה הבסיסי של מערכת "יעל 5", כוללת כמות בלתי מוגבלת של תיילים ממוכשרים הפרוסים לגובה הגדר (בבתי סוהר הותקנו מערכות בנות 45 תיילים) הממוכשרים כולם על ידי גלאי יחיד.
בית הבליעה
ברובים ומקלעים
ברובים ומקלעים, הקשר בין דריכת מכלול הנשק לאחור לבין הכנסת הכדור התורן לבית הבליעה, נחלק לאחת משתי גישות תכנון שונות: גליל, מיקרו תבור, M16 הם דוגמה לרובים הפועלים בשיטת "מכנס סגור". רובה עוזי הוא דוגמה לרובה הפועל בשיטת "מכנס פתוח".
פלאופרופיתקוס
הלמור הנכחד היה גדול בהרבה מכל למור חי והגיע למשקל 40-60 ק"ג. במראהו הוא הזכיר את הסיפקות והיה על פי מבנה שיניו ולסתותיו אוכל עלים שהיה בעל לסתות קשיחות מספיק למחוץ אגוזים וקליפות קשות. אולי הוא גיוון במזונות נוספים כמו הלמורים החיים. עם זרועותיו הרחבות הוא יכל לנוע בין הענפים כמו עצלן מבלי לרדת לקרקע.
בית הספר מונטסורי השישי ע"ש אנה פרנק
בית הספר מונטסורי השישי ע"ש אנה פרנק (בהולנדית: 6e Motessorischool Anne Frank) הוא בית ספר יסודי ציבורי הפועל בשיטת מונטסורי בשכונת ריביירנבורט, אמסטרדם, הולנד.
מקלע RPK
פיתוח ושימוש
מקלע ה-RPK החל להיקלט בתור מקלע כיתתי תקני ביחידות חיל הרגלים של הצבא האדום במהלך שנות ה-60 כמחליף ל-RPD. המקלע סופק גם למדינות ברית ורשה ובעלות ברית של ברית המועצות ברחבי העולם בהם מדינות ערב ואפריקה. ל-RPK פותחו גם גרסאות להתקנת אופטיקה לראיית לילה עם מסילה צדדית (דגמי "N") וגרסאות עם קת מתקפלת לשימוש כוחות מיוחדים (דגמי "S").
11 Razones (שיר)
השיר הגיע למקום ה-15 במצעד השירים שבספרד.
גברים ללא נשים
ביקורת
מבקר הספרות של ynet, אסף מונד, קובע כי "הסיפורים מציבים את הגברים במרכז העלילה ואת הנשים בשוליים הבלתי־משפיעים לכאורה.", אך לעיתים, כמו בסיפור "תנהגי במכונית שלי", "באופן מטאפורי ופיזי היא זו שמנווטת אותו, שמביאה אותו ממקום למקום. היא זו ששולטת בעלילה." הוא מסכם כי "הגיבורים של מורקמי ב"גברים ללא נשים" מעניינים - או לפחות משתדלים לעניין - בזכות המסע הפנימי שהם עוברים."
למורי עצלן
למורי עצלן (שם מדעי: Palaeopropithecidae) היא משפחה של למורים נכחדים אשר חיו באי מדגסקר עד העת האחרונה. בגודלם הם היו גדולים יותר מכל מין של למור מודרני והגדול שבהם - למור ענק היה גדול כמו גורילה ועלה על 240 ק"ג. קרוביה של משפחה זו הם למורי הקוף (Archaeolemuridae) הנכחדים והאינדריים, הגדולים בלמורים החיים.
כל המינים נכחדו בעת האחרונה סביב שנת 500-1,500 שנה מהספירה. לא ברור מה הסיבה המדויקת אך ייתכן מאוד שהיא קשורה להגעת האדם למדגסקר והשמדת הסביבה בה חיו.
סילשי סיהינה
ביוגרפיה
בשנת 2006 זכה סיהינה במדליית כסף נוספת, הפעם במסגרת אליפות העולם בריצת קרוס קאנטרי, כשפעם נוספת מקדים אותו קנניסה בקלה.
מורן פרידמן
מורן פרידמן (נולדה ב-30 בינואר 1990) היא כדורגלנית ישראלית המשחקת לסירוגין כקשרית וכמגנה שמאלית.
מועדונים
בעונת 2016/2017 עברה פרידמן לשחק במ.ס קריית גת וזכתה עם הקבוצה באליפות הליגה בעונה זו.
אדית הופמן-בירקין
חייה ופועלה
אדית בירקין נפטרה ב 20 בספטמבר 2017 בגיל 91.
חביב שמעוני
חייו
במהלך כהונתו הראשונה במועצת עיריית ירושלים הוביל את מאבק תושבי נחלאות לאינטגרציה בחינוך עם בתי הספר של רחביה, המאבק הראשון בישראל לאינטגרציה. המאבק הוכתר בהצלחה ושמעוני התמיד בה, למרות בקשה אישית של ראש הממשלה, גולדה מאיר, עד שנבחר לכנסת.
הלב על השולחן
סינגלים
הסינגל הראשון מהאלבום נקרא "את", בלדה שקטה בניחוח שאנסוני, נכתב והולחן בידי צ'ולי זכאי ואלי קשת לעיבוד והפקה מוזיקלית של יעקב למאי. השיר הגיע לראש מצעדי ההשמעות ברדיו ובהורדות בסלולרי, וליותר מ-7 מיליון צפיות באתר יוטיוב. למצעד השבועי של רשת ג' הגיע למקום ה-2 ובגלגלצ הגיע למקום ה-5. במצעד העשור השני של שנות ה-2000 של תחנת כאן גימל דורג השיר במקום השלישי.
המרכז הראשי למודיעין חלל
המרכז הראשי למודיעין חלל (ברוסית: главный центр разведки космической обстановки, ГЦ РКО) הוא המתקן הצבאי הרוסי, הפועל כמרכז הבקרה של מערכת בקרת החלל הרוסית. כפוף לארמייה ה-15 של חיל החלל. המרכז ממוקם במחוז מוסקבה (בסיס נוגינסק-9, יחידה צבאית 61437). עד ל-1 בדצמבר 2011 נקרא בשם שם "מרכז ניטור החלל" (Центр контроля космического пространства) צוותי המרכז מורכבים מקציני חלל ומודיעין וכוללים 300 איש.
מרחב הזרימה
עקרונות
מרחב הזרימה הוא שילוב של מרחב התנועה ומרחב הזמן ("מרחב המקומות") והוא מורכב משלושה יסודות עיקריים:
רכבת קסטנר
הרכבת כונתה "רכבת ההצלה" או "רכבת קסטנר" על שמו של ישראל קסטנר, עורך דין ועיתונאי יהודי-הונגרי, שהיה חבר מייסד בוועדת העזרה וההצלה, קבוצה שהבריחה יהודים מאירופה הכבושה במהלך השואה. קסטנר ניהל משא ומתן עם אדולף אייכמן, קצין האס אס הגרמני שהיה ממונה על גירוש יהודי הונגריה לאושוויץ בפולין הכבושה בידי גרמניה, כדי לאפשר ליותר מ-1,600 יהודים להימלט תמורת זהב, יהלומים ומזומן.
המארגן
לדברי יואל ברנד, הקבוצה סייעה ל-22,000–25,000 יהודים באירופה הכבושה בידי הנאצים להגיע לביטחון היחסי של הונגריה בין 1941 למרץ 1944, לפני הפלישה הגרמנית לאותה מדינה ב-19 במרץ באותה שנה.
נוסעים
לדברי לב, בין הנוסעים היו 199 ציונים מטרנסילבניה ו-230 מבודפשט, ו-126 יהודים אורתודוקסים וחרדים, ביניהם 40 רבנים. אחד הרבנים היה יואל טייטלבוים, האדמו"ר מסאטמר. היו על הרכבת מלומדים, אמנים, עקרות בית, איכרים, תעשיינים, בנקאים, עיתונאים, מורים ואחיות. הסופרת בלה ז'ולט הייתה על הרכבת, וכך גם הפסיכיאטר ליאופולד סונדי, זמר האופרה דז'ה ארנסטר, האמן פסח עיר-שי (István Irsai), ופיטר מונק, שהפך לאיש עסקים בקנדה. על הרכבת היו גם 388 אנשים מעיר הולדתו של קסטנר, קלוז', כולל בני משפחה. אמו, הלן קסטנר, קיבלה מקום, וכך גם אחיו ארנו, אשת אחיו ההרה בוגיו (בדצמבר 1944 היא ילדה בשווייץ בת בשם זוזי), אביה יוזף פישר וקרובים של בוגיו. ארנו סילאגי מוועדת העזרה וההצלה היה על הרכבת, כמו גם אמו, אחותו ואחיינית של יואל ברנד בשם מרגיט, ובנותיהם של אוטו קומוי ושמואל שטרן.
כל נוסע הורשה להביא שני בגדים להחלפה, שישה סטים של תחתונים ואוכל למשך 10 ימים. שלוש מזוודות של מזומנים, תכשיטים, זהב ומניות, בהיקף של כ-1,000 דולר לאדם (שווה ערך ל-$15,000 ב-2021), שולמו לקצין האס אס קורט בכר ככופר.
מושב שיתופי
תולדות הרעיון
אפרים תלמי ב"לקסיקון ציוני" מייחס את רעיון המושב השיתופי לד"ר ארתור רופין עוד בשנת 1913. אחרים טוענים שהרעיון הועלה לראשונה על ידי לוי אשכול בביטאון הפועל הצעיר בשנת 1933, במטרה להתמודד עם מה שהוא ראה כבעיה של עשירים ועניים שכנים במושב אחד. בשנת 1934 הוקם ארגון "הקוצר" להקמת מושב שיתופי, כהמשך להצעתו של לוי אשכול. הארגון יצא מתוך ארבעת עקרונות היסוד של המושב: קרקע לאומי, עבודה עצמית, עזרה הדדית וקניה וממכר משותפים, והוסיף עליהם עקרון חמישי של עיבוד משותף. ביולי 1935 הוקם על ידי יהודה סנדלר ארגון "משק משותף" שהגיעו אל רעיון המושב השיתופי מהכיוון ההפוך של יוצאי קיבוצים אשר בקשו לשמור על עיקר השיתוף במשק אך להשאיר את החברים חופשיים לנהל את בתיהם כרצונם.
תולדות המושבים השיתופיים
בשנת 1940 הוקם נירה כמושב שיתופי. לאחר מלחמת העולם השנייה הוקמו מספר יישובים עבור חיילים משוחררים אשר כונו מושבים שיתופיים וניהלו שיתוף ברמות שונות. יישובים אלו כללו את רגבה, בצרה וחרב לאת. עד שנת 1947 היו שישה מושבים שיתופיים, במרץ 1950 היו 13 מושבים שיתופיים ועד סוף 1950 היו 18 מושבים שיתופיים. במאי 1951 כבר היו 27 מושבים שיתופיים.
מעברים
ישנם מושבים אשר התחילו את דרכם כמושב שיתופי אך הפכו בהמשך למושבי עובדים. כך למשל, כפר מונש החל את דרכו בשנת 1946 כמושב שיתופי אך בשנת 1953 פורק והיה למושב עובדים. מושב ארבל הוקם ב-1949 כמושב שיתופי ובשנת 1959 היה למושב עובדים. גם דקלה אוזרחה בשנת 1971 כמושב שיתופי, אך בשנת 1974 הוסבה למושב עובדים.
נקודת האדלי (אנטארקטיקה)
מקור השם
הנקודה נקראת על שמו של ריצ'רד סי. האדלי (Richard C. Hadley), מצי ארצות הברית, שחרף תחנת מקמרדו בשנת 1959, ובכל שנה לאחר מכן עד שנת 1977, ובסוף שירותו היה אחראי על האספקה של תחנת מקמרדו.
שאנג'לה לקוויפה וודלי
הופעות נוספות
היא לקחה חלק בסרטים נשק אותי, הרוג אותי, הוריקן ביאנקה והוריקן ביאנקה 2: מרוסיה בשנאה שבה ככבה מנצחת העונה השישית של המירוץ לדראג, ביאנקה דל ריו.
באפריל 2018 הגיעה שאנג'לה לישראל והופיעה במועדון הדופלס בתל אביב.
אנדריי גרצ'קו
קורות חיים
הוא נפטר ב-26 באפריל 1976 ונקבר במוסקבה ליד חומת הקרמלין.